Det var Østjyllands Politi, der gennem nogen tid har efterforsket den 53-årige mand fra Randers. Tirsdag formiddag blev han anholdt, og politiet ransagede forskellige adresser i Støvring, Randers og Hobro, som manden havde adgang til. Der dukkede så mange designermøbler, dyre lamper, malerier og værktøj op, at det fyldte flere vognlæs. Også en 26-årig mand fra Bjerringbro er mistænkt for at have deltaget i håndteringen af de varme varer. Politiet skal nu i gang med at undersøge, hvor de mange effekter, der er stjålet. Den 53-årige har tilsyneladende solgt hælervarerne videre via auktioner og annonceaviser.

Referat:
Tre små lastbiler blev fyldt op med hælervarer, da politiet tirsdag slog til mod en formodet storhæler i det jyske. Flere adresser, heriblandt en i Hobro blev ransaget.